CELEX: 32015D0681
Language: sk
Date: 2015-04-29 00:00:00
Title: Vykonávacie rozhodnutie Komisie (EÚ) 2015/681 z 29. apríla 2015 o uverejnení odkazov na normu EN ISO 4210, časti 1 – 9, pre mestské a trekingové bicykle, pre horské bicykle a pre pretekárske bicykle a na normu EN ISO 8098 pre bicykle pre malé deti v Úradnom vestníku Európskej únie podľa smernice Európskeho parlamentu a Rady 2001/95/ES (Text s významom pre EHP)

30.4.2015   
            
            
               SK
            
            
               Úradný vestník Európskej únie
            
            
               L 111/30
            
         VYKONÁVACIE ROZHODNUTIE KOMISIE (EÚ) 2015/681
   z 29. apríla 2015
   o uverejnení odkazov na normu EN ISO 4210, časti 1 – 9, pre mestské a trekingové bicykle, pre horské bicykle a pre pretekárske bicykle a na normu EN ISO 8098 pre bicykle pre malé deti v Úradnom vestníku Európskej únie podľa smernice Európskeho parlamentu a Rady 2001/95/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 4 ods. 2 prvý pododsek,
   keďže:
   
               (1)
            
            
               V článku 3 ods. 1 smernice 2001/95/ES sa od výrobcov požaduje, aby uvádzali na trh len bezpečné výrobky.
            
         
               (2)
            
            
               Podľa článku 3 ods. 2 druhého pododseku smernice 2001/95/ES sa výrobok považuje za bezpečný, pokiaľ ide o riziká a kategórie rizík, na ktoré sa vzťahujú príslušné vnútroštátne normy, ak je v súlade s nezáväznými vnútroštátnymi normami transponujúcimi európske normy, na ktoré Komisia v súlade s článkom 4 uvedenej smernice uverejnila odkazy v Úradnom vestníku Európskej únie.
            
         
               (3)
            
            
               Podľa článku 4 ods. 1 smernice 2001/95/ES európske normalizačné orgány stanovujú európske normy na základe mandátov udelených Komisiou.
            
         
               (4)
            
            
               Podľa článku 4 ods. 2 smernice 2001/95/ES Komisia musí uverejniť odkazy na takéto normy.
            
         
               (5)
            
            
               Komisia prijala 29. novembra 2011 rozhodnutie 2011/786/EÚ o požiadavkách na bezpečnosť, ktoré majú spĺňať európske normy, pokiaľ ide o bicykle, bicykle pre malé deti a nosiče batožiny na bicykle, podľa smernice 2001/95/ES (2).
            
         
               (6)
            
            
               Komisia vydala 6. septembra 2012 mandát M/508 pre európske normalizačné orgány na vypracovanie európskych noriem s cieľom eliminovať hlavné riziká spojené s bicyklami, bicyklami pre malé deti a nosičmi batožiny na bicykle.
            
         
               (7)
            
            
               V reakcii na mandát Komisie prijali európske normalizačné orgány sériu nových noriem: normu EN ISO 4210, časti 1 – 9, pre mestské a trekingové bicykle, pre horské bicykle a pre pretekárske bicykle a normu EN ISO 8098 pre bicykle pre malé deti. Týmito normami sa nahrádzajú predchádzajúce normy EN 14764:2005, EN 14766:2005 a EN 14781:2005.
            
         
               (8)
            
            
               Európska norma EN ISO 4210, časti 1 – 9, a európska norma EN ISO 8098 spĺňajú mandát M/508 a sú v súlade s požiadavkou všeobecnej bezpečnosti stanovenou v smernici 2001/95/ES. Odkazy na ne by sa preto mali uverejniť v Úradnom vestníku Európskej únie.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom výboru zriadeného smernicou 2001/95/ES,
            
         PRIJALA TOTO ROZHODNUTIE:
   Článok 1
   Odkazy na tieto normy sa uverejnia v časti C Úradného vestníka Európskej únie:
   
               a)
            
            
               EN ISO 4210-1:2014 „Bicykle — Bezpečnostné požiadavky na bicykle“ — Časť 1: „Pojmy a vymedzenia“;
            
         
               b)
            
            
               EN ISO 4210-2:2014 „Bicykle — Bezpečnostné požiadavky na bicykle“ — Časť 2: „Požiadavky na mestské a trekingové bicykle, bicykle pre mladých dospelých, horské a pretekárske bicykle“;
            
         
               c)
            
            
               EN ISO 4210-3:2014 „Bicykle — Bezpečnostné požiadavky na bicykle“ — Časť 3: „Všeobecné skúšobné metódy“;
            
         
               d)
            
            
               EN ISO 4210-4:2014 „Bicykle — Bezpečnostné požiadavky na bicykle“ — Časť 4: „Skúšobné metódy pre brzdenie“;
            
         
               e)
            
            
               EN ISO 4210-5:2014 „Bicykle — Bezpečnostné požiadavky na bicykle“ — Časť 5: „Skúšobné metódy pre riadenie“;
            
         
               f)
            
            
               EN ISO 4210-6:2014 „Bicykle — Bezpečnostné požiadavky na bicykle“ — Časť 6: „Skúšobné metódy pre rám a vidlicu“;
            
         
               g)
            
            
               EN ISO 4210-7:2014 „Bicykle — Bezpečnostné požiadavky na bicykle“— Časť 7: „Skúšobné metódy pre kolesá a ráfiky“;
            
         
               h)
            
            
               EN ISO 4210-8:2014 „Bicykle — Bezpečnostné požiadavky na bicykle“ — Časť 8: „Skúšobné metódy pre systém pohonu a pedále“;
            
         
               i)
            
            
               EN ISO 4210-9:2014 „Bicykle — Bezpečnostné požiadavky na bicykle“ — Časť 9: „Skúšobné metódy pre sedlá a sedlovky“;
            
         
               j)
            
            
               EN ISO 8098:2014 „Bicykle pre malé deti“ — „Bezpečnostné požiadavky na bicykle a testovacie metódy“.
            
         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 29. apríla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 11, 15.1.2002, s. 4.
   
      (2)  Rozhodnutie Komisie 2011/786/EÚ z 29. novembra 2011 o požiadavkách na bezpečnosť, ktoré majú spĺňať európske normy, pokiaľ ide o bicykle, bicykle pre malé deti a nosiče batožiny na bicykle, podľa smernice Európskeho parlamentu a Rady 2001/95/ES (Ú. v. EÚ L 319, 2.12.2011, s. 106).